ai4bharat/Pralekha huggingface dataset:
വാര്ത്താവിതരണ പ്രക്ഷേപണ മന്ത്രാലയം
ഡി.ഡി ഇന്ത്യ ലോകത്തെങ്ങും അടുത്തുതന്നെ ലഭ്യമാകും: കേന്ദ്ര മന്ത്രി പ്രകാശ് ജാവദേകര്
ഡി. ഡി ഇന്ത്യ ചാനല് ഉടന്തന്നെ ലോകത്തൊട്ടാകെ ലഭ്യമാകുമെന്ന് കേന്ദ്ര വാര്ത്താ വിതരണ പ്രക്ഷേപണ മന്ത്രി ശ്രീ. പ്രകാശ് ജാവദേകര് അറിയിച്ചു.
ന്യൂഡല്ഹിയില്ദൂരദര്ശന്റെഅറുപതാംസ്ഥാപകദിനാഘോഷത്തില് പങ്കെടുക്കുകയായിരുന്നു അദ്ദേഹം. വിശ്വാസ്യതയാണ്ദൂരദര്ശന്റെ പ്രധാന ആകര്ഷണഘടകമെന്ന് അദ്ദേഹംചൂണ്ടിക്കാട്ടി. പരിപാടികളുടെ നിലവാരംമെച്ചപ്പെടുത്തുക എന്നത് പ്രധാനമാണെന്ന് പറഞ്ഞ ശ്രീ. ജാവദേകര്, ക്രിയേറ്റീവ്ഹെഡുമാരെ നിയമിക്കാനുള്ള ദൂരദര്ശന്റെ തീരുമാനത്തെ പ്രശംസിച്ചു.
ദൂരദര്ശന്റെ കഴിഞ്ഞ 60 വര്ഷത്തെ പ്രവര്ത്തനം വിലയിരുത്തിയകേന്ദ്ര മന്ത്രി ഡിജിറ്റല്സാങ്കേതികവിദ്യ ഉപയോഗപ്പെടുത്തി മൊബൈല് ആപ്പിലൂടെ പ്രേക്ഷകരിലേക്കെത്തുന്നതുള്പ്പെടെയുള്ള ദൂരദര്ശന്റെസാങ്കേതിക മാറ്റങ്ങളുംവ്യക്തമാക്കി. ഡി ഡി ഫ്രീ ഡിഷ് മികച്ച വളര്ച്ച കൈവരിച്ചതായുംഇതില്ഇടം നേടാന് ഇന്ന് എല്ലാ ചാനലുകളും ആഗ്രഹിക്കുകയാണെന്നുംശ്രീ. ജാവദേകര്പറഞ്ഞു.
ഏറ്റവും പുതിയ സാങ്കേതികവിദ്യകള് ഉള്ക്കൊണ്ട്ദൂരദര്ശനുംഡി.ഡി ന്യൂസുംകാലത്തിനൊത്ത് മാറിയതായികേന്ദ്ര വാര്ത്താ വിതരണ പ്രക്ഷേപണ വകുപ്പ് സെക്രട്ടറി ശ്രീ. അമിത് ഖാരെ പറഞ്ഞു. പ്രേക്ഷകര്ക്ക്ശരിയായതും പുതിയതുമായ വിവരങ്ങള് നല്കുക എന്ന പാരമ്പര്യം ബ്രേക്കിംഗ് ന്യൂസുകളുടെ ഈ കാലഘട്ടത്തിലും നിലനിര്ത്തിപ്പോരാന് ദൂരദര്ശനു കഴിഞ്ഞെന്ന് അദ്ദേഹംചൂണ്ടിക്കാട്ടി.
ദൂരദര്ശന്റെ 60ാം സ്ഥാപകദിനത്തോടനുബന്ധിച്ചുള്ള പ്രത്യേക സ്റ്റാമ്പ് ശ്രീ. പ്രകാശ് ജാവദേകര്പുറത്തിറക്കി. രാജ്യത്തിന്റെ സാംസ്കാരികപൈതൃകംസംരക്ഷിക്കുന്നതില്ദൂരദര്ശന് വഹിച്ച പങ്കിനെ പ്രകീര്ത്തിച്ചുകൊണ്ടുള്ളഗീതംകേന്ദ്ര മന്ത്രി പുറത്തിറക്കി. ശ്രീ. അലോക് ശ്രീവാസ്തവ രചന നിര്വ്വഹിച്ച് നടന് അമിതാഭ് ബച്ചനാണ്ഇതിന് ശബ്ദം നല്കിയിട്ടുള്ളത്.
കൊറിയന് പബ്ലിക് സര്വീസ് ബ്രോഡ്കാസ്റ്റിംഗ് ചാനല് കെ.ബി.എസ്വേള്ഡ്,ഡി.ഡി ഫ്രീ ഡിഷിലുംഡി.ഡി ഇന്ത്യ ചാനല് കെ.ബി.എസിന്റെഎം.വൈ.കെയിലും ലഭ്യമാക്കുന്നതിനുംശ്രീ. പ്രകാശ് ജാവദേകര്തുടക്കം കുറിച്ചു.
(AM/MRD
ആരോഗ്യ, കുടുംബക്ഷേമ മന്ത്രാലയം
രാജ്യത്തെ ജനങ്ങളുമായി ആശയവിനിമയം നടത്തുന്നത് ലക്ഷ്യമിട്ട് രൂപീകരിച്ച "കോവിഡ് ഇന്ത്യ സേവാ " സംവിധാനത്തിന് ഡോ ഹർഷ് വർധൻ തുടക്കമിട്ടു
(ന്യൂഡൽഹി ഏപ്രിൽ 21, 2020
ആരോഗ്യ കുടുംബക്ഷേമ മന്ത്രാലയത്തിന്റെ ചുമതലയുള്ള കേന്ദ്രമന്ത്രി, ഡോ ഹർഷ് വർധൻ "കോവിഡ് ഇന്ത്യ സേവാ " സംവിധാനത്തിന് തുടക്കമിട്ടു. കോവിഡ് മഹാമാരിയുടെ പശ്ചാത്തലത്തിൽ, രാജ്യത്തെ ദശലക്ഷക്കണക്കിനു പൗരന്മാരുമായി നേരിട് ആശയവിനിമയം സാധ്യമാക്കുന്ന സംവിധാനമാണിത്. സുതാര്യമായ ഇ - ഗവെർണൻസ് നടപടികൾ ലഭ്യമാക്കുക, കോവിഡ് പോലുള്ള മഹാമാരിക്കാലത്തെ ജനങ്ങളുടെ സംശയങ്ങളും ചോദ്യങ്ങളും ഉടനടി ദൂരീകരിക്കുക എന്നിവ ലക്ഷ്യമിട്ടാണ് ഈ സംവിധാനത്തിനു രൂപം നൽകിയിട്ടുള്ളത്.
@CovidIndiaSeva-യിലൂടെ, ജനങ്ങൾ ഉന്നയിക്കുന്ന ചോദ്യങ്ങൾക്ക് എത്രയും വേഗം തന്നെ മറുപടി ലഭിക്കുന്നതാണ്. ഈ സംവിധാനത്തിന് മാത്രമായുള്ള @CovidIndiaSeva എന്ന അക്കൗണ്ടും കേന്ദ്രമന്ത്രി ട്വീറ്റിലൂടെ അവതരിപ്പിക്കുകയുണ്ടായി.
ആവശ്യഘട്ടങ്ങളിലടക്കം, വിവരങ്ങളുടെ കൈമാറ്റത്തിന് സർക്കാരുകൾക്കും പൊതുജനങ്ങൾക്കും ഒരുപോലെ ഉപയോഗപ്പെടുത്താവുന്ന ഒരു ആവശ്യസേവനമായി ട്വിറ്റെർ മാറിയിട്ടുണ്ടെന്നും, അദ്ദേഹം ഓർമ്മിപ്പിച്ചു. ട്വിറ്റെർ സേവാ പരിഹാരത്തിലൂടെ സംയുക്തമായ ഒരു ഓൺലൈൻ പരിശ്രമം നടത്താൻ സാധിച്ചതിൽ സന്തുഷ്ടി പ്രകടിപ്പിക്കുന്നതായും കേന്ദ്രമന്ത്രി വ്യക്തമാക്കി. ഓരോ ചോദ്യത്തോടും സമഗ്രമായ രീതിയിൽ പ്രതികരിക്കാൻ പരിശീലനം സിദ്ധിച്ച വിദഗ്ധർ അടങ്ങിയ സംഘമായിരിക്കും ഈ സേവനം നൽകുക. രാജ്യത്തെ പൗരന്മാർക്ക് ആരോഗ്യ - പൊതു വിഷയങ്ങളെപ്പറ്റി ആധികാരികമായ അറിവുകൾ നൽകാനും, അവരുമായി നേരിട്ട് ഒരു ബന്ധം രൂപീകരിക്കാനും ഈ നീക്കം തങ്ങളെ സഹായിക്കുമെന്നും കേന്ദ്രമന്ത്രി പ്രതീക്ഷ പ്രകടിപ്പിച്ചു.
അധികാരികളുമായി നേരിട്ട് സംവദിക്കാൻ @CovidIndiaSeva ജനങ്ങൾക്ക് വഴിയൊരുക്കും. @CovidIndiaSeva എന്ന അക്കൗണ്ടിലേക്ക് ട്വീറ്റ് ചെയ്യുന്നത് വഴി, തങ്ങളുടെ സംശയങ്ങൾക്കും ചോദ്യങ്ങൾക്കും പൊതുജനങ്ങൾക്ക് ഉത്തരം ലഭിക്കുന്നതാണ്.
തികച്ചും സുതാര്യമായും പരസ്യമായുമാവും ഈ സംവിധാനം പ്രവർത്തിക്കുക. അതുകൊണ്ട് തന്നെ എല്ലാ വിഭാഗം ജനങ്ങൾക്കും ഇതിൽ നിന്ന് ലഭിക്കുന്ന ഉത്തരങ്ങളുടെ ഗുണഫലം ഉപയോഗപ്പെടുത്താവുന്നതാണ്. പ്രധാനപ്പെട്ട സംശയങ്ങൾ, പൊതുജനാരോഗ്യവുമായി ബന്ധപ്പെട്ട ചോദ്യങ്ങൾ എന്നിവയ്ക്കാവും മന്ത്രാലയം ഇതിനുകീഴിൽ ഉത്തരം നൽകുക. ഈ സംവിധാനം ഉപയോഗപ്പെടുത്തുന്നതിനായി, ജനങ്ങൾ അവരുടെ മേൽ വിലാസമോ, ആരോഗ്യസംബന്ധിയായ വിശദാംശങ്ങളോ നൽകേണ്ടതുമില്ല.
പ്രധാനമന്ത്രിയുടെ ഓഫീസ്
ജർമ്മനിയുടെ ഫെഡറൽ ചാൻസലറായി തിരഞ്ഞെടുക്കപ്പെട്ട ഒലാഫ് ഷോൾസിന് പ്രധാനമന്ത്രിയുടെ അഭിനന്ദനം
ജർമ്മനിയുടെ ഫെഡറൽ ചാൻസലറായി തിരഞ്ഞെടുക്കപ്പെട്ട എച്ച് ഇ ഒലാഫ് ഷോൾസിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ജർമ്മനിയുടെ ഫെഡറൽ ചാൻസലറായി തിരഞ്ഞെടുക്കപ്പെട്ട ഒലാഫ് ഷോൾസിന് എന്റെ ഹൃദയംഗമമായ അഭിനന്ദനങ്ങൾ. ഇന്ത്യയും ജർമ്മനിയും തമ്മിലുള്ള തന്ത്രപരമായ പങ്കാളിത്തം കൂടുതൽ ശക്തിപ്പെടുത്തുന്നതിന് അടുത്ത് പ്രവർത്തിക്കാൻ ഞാൻ ആഗ്രഹിക്കുന്നു."
(
പെട്രോളിയം, പ്രകൃതി വാതക മന്ത്രാലയം
ഗാര്ഹിക ആവശ്യത്തിനുള്ള പാചകവാതകത്തിലുണ്ടായ നഷ്ടത്തിന് പൊതുമേഖലാ എണ്ണ വിപണന കമ്പനികള്ക്ക് ഒറ്റത്തവണ ഗ്രാന്റായി 22,000 കോടി രൂപ നല്കാന് കേന്ദ്ര മന്ത്രിസഭയുടെ അംഗീകാരം
മൂന്ന് പൊതുമേഖലാ എണ്ണ വിപണന കമ്പനികള്ക്ക് ഒറ്റത്തവണ ഗ്രാന്റായി 22,000 കോടി രൂപ നല്കാനുള്ള പെട്രോളിയം പ്രകൃതി വാതക മന്ത്രാലയത്തിന്റെ നിര്ദ്ദേശത്തിന് ഇന്ന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്രമന്ത്രിസഭായോഗം അംഗീകാരം നല്കി. ഇന്ത്യന് ഓയില് കോര്പ്പറേഷന് ലിമിറ്റഡ് , ഭാരത് പെട്രോളിയം കോര്പ്പറേഷന് ലിമിറ്റഡ് , ഹിന്ദുസ്ഥാന് പെട്രോളിയം കോര്പ്പറേഷന് ലിമിറ്റഡ്  എന്നിവയ്ക്കാണ് ഗ്രാന്റ് വിതരണം ചെയ്യുക.
ആത്മനിര്ഭര് ഭാരത് അഭിയാനോടുള്ള പ്രതിബദ്ധത തുടരുന്നതിനും തടസ്സമില്ലാത്ത ഗാര്ഹിക പാചകവാതക  വിതരണം ഉറപ്പാക്കുന്നതിനും മേക്ക് ഇന് ഇന്ത്യ ഉല്പ്പന്നങ്ങളുടെ സംഭരണത്തെ പിന്തുണയ്ക്കുന്നതിനും ഈ അംഗീകാരം എണ്ണക്കമ്പനികളെ സഹായിക്കും.
ഗാര്ഹിക പാചകവാതക സിലിണ്ടറുകള് നിയന്ത്രിത വിലയിലാണ് പൊതുമേഖലാ എണ്ണ വിപണന കമ്പനികളായ ഐ.ഒ.സി.എല്, ബി.പി.സി.എല്, എച്ച്.പി.സി.എല് എന്നിവ ഉപഭോക്താക്കള്ക്ക് വിതരണം ചെയ്യുന്നത്.
2020 ജൂണ് മുതല് 2022 ജൂണ് വരെയുള്ള കാലയളവില്, എല്.പി.ജിയുടെ അന്താരാഷ്ട്ര വിലയില് ഏകദേശം 300%ന്റെ വര്ദ്ധനയുണ്ടായി. എന്നിരുന്നാലും, അന്താരാഷ്ട്ര എല്.പി.ജി വിലയിലെ ഏറ്റക്കുറച്ചിലുകളില് നിന്ന് ഉപഭോക്താക്കളെ സംരക്ഷിക്കുന്നതിനായി ചെലവിലുണ്ടായ വര്ദ്ധന പൂര്ണ്ണമായും ഗാര്ഹിക എല്.പി.ജിയുടെ ഉപഭോക്താക്കളിലേക്ക് ചുമത്തിയില്ല. അതനുസരിച്ച്, ഈ കാലയളവില് ഗാര്ഹിക പാചകവാതക വിലയില് 72% വര്ദ്ധനവ് മാത്രമാണുണ്ടായത്. ഇത് ഈ പൊതുമേഖലാ എണ്ണക്കമ്പനികൾക്ക് കാര്യമായ നഷ്ടമുണ്ടാക്കിയിട്ടുണ്ട്.
ഈ നഷ്ടങ്ങള്ക്കിടയിലും, മൂന്ന് പൊതുമേഖലാ സ്ഥാപനങ്ങളും ഈ അവശ്യ പാചക ഇന്ധനത്തിന്റെ തടസ്സമില്ലാത്ത വിതരണം രാജ്യത്ത് ഉറപ്പാക്കിയിരുന്നു.
ND
(Visitor Counter : 64
ഇലക്ട്രോണിക്സ് & ഐ.ടി മന്ത്രാലയം
ഗ്ലോബൽ ഇന്ത്യഎഐ 2023' ന്റെആദ്യ പതിപ്പിന് ഒക്ടോബറിൽ ഇന്ത്യ ആതിഥേയത്വം വഹിക്കും
ഇന്ത്യയില് നിന്നും ലോകമെമ്പാടുമുള്ള ആര്ട്ടിഫിഷ്യല് ഇന്റലിജന്സിലെ മികച്ചതും തിളക്കമാര്ന്നതുമായ പ്രതിഭകളെ സമ്മേളനം ഒരുമിച്ച് കൊണ്ടുവരുമെന്ന് കേന്ദ്ര സഹമന്ത്രി രാജീവ് ചന്ദ്രശേഖര്
ന്യൂഡൽഹി: ഓഗസ്റ്റ് 30, 2023
ഇലക്ട്രോണിക്സ് & ഇൻഫർമേഷൻ ടെക്നോളജി മന്ത്രാലയം ഈ വർഷം ഒക്ടോബറിൽ ഗ്ലോബൽ ഇന്ത്യഎഐ 2023 സംഘടിപ്പിക്കും. സമ്മേളനത്തിൽ ഇന്ത്യയിലും ലോകമെമ്പാടുമുള്ള പ്രമുഖ ആര്ട്ടിഫിഷ്യല് ഇന്റലിജന്സ് വിദഗ്ദ്ധർ, ഗവേഷകര്, സ്റ്റാര്ട്ടപ്പുകള്, നിക്ഷേപകര് എന്നിവരുടെ പങ്കാളിത്തമുണ്ടാകും.
നെക്സ്റ്റ് ജനറേഷൻ ലേണിംഗ്, ഫൗണ്ടേഷനൽ ആർട്ടിഫിഷ്യൽ ഇന്റലിജൻസ് മാതൃകകൾ, ആരോഗ്യസംരക്ഷണം, ഭരണം, അത്യധുനിക ഇലക്ട്രിക് വാഹനങ്ങൾ എന്നിവയിലെ ആർട്ടിഫിഷ്യൽ ഇന്റലിജൻസ് ആപ്ലിക്കേഷനുകൾ, ഭാവിയിലെ ആർട്ടിഫിഷ്യൽ ഇന്റലിജൻസ് ഗവേഷണ പ്രവണതകൾ, ആർട്ടിഫിഷ്യൽ ഇന്റലിജൻസ് കമ്പ്യൂട്ടിംഗ് സംവിധാനങ്ങൾ, നിക്ഷേപ അവസരങ്ങൾ, ആർട്ടിഫിഷ്യൽ ഇന്റലിജൻസ് പ്രതിഭകളെ പരിപോഷിപ്പിക്കൽ എന്നിവയുൾപ്പെടെ വിശാലമായ വിഷയങ്ങൾ സമ്മേളനത്തിൽ ഉൾക്കൊള്ളും.
കേന്ദ്ര നൈപുണ്യ വികസന, സംരംഭകത്വ, ഇലക്ട്രോണിക്സ്, ഐടി സഹമന്ത്രി ശ്രീ രാജീവ് ചന്ദ്രശേഖർ സമ്മേളനത്തിന്റെ സ്റ്റിയറിംഗ് കമ്മിറ്റിയുടെ അദ്ധ്യക്ഷനാണ്. ഇത് MeitY യുടെ ഡിജിറ്റൽ ഇക്കോണമി അഡ്വൈസറി ഗ്രൂപ്പിൽ നിന്നും ആർട്ടിഫിഷ്യൽ ഇന്റലിജൻസ് മേഖലയിലെ മറ്റ് പ്രമുഖ വിദഗ്ധരിൽ നിന്നും അംഗങ്ങളെ ഉൾകൊള്ളുന്നു.
ആര്ട്ടിഫിഷ്യല് ഇന്റലിജന്സിന്റെ ഭാവിയും വിവിധ മേഖലകളില് അതിന്റെ സ്വാധീനവും ചര്ച്ച ചെയ്യുന്നതിനായി ലോകത്തിലെ ഏറ്റവും മികച്ചതും പ്രതിഭാശാലികളുമായ മനസ്സുകളെ ഒരു കുടക്കീഴില് അണിനിരത്തുക എന്നതാണ് ഗഗവണ്മെന്റ്റിന്റ്റെ കാഴ്ചപ്പാടെന്ന് സമ്മേളനത്തെക്കുറിച്ച് സംസാരിച്ച സഹമന്ത്രി ശ്രീ രാജീവ് ചന്ദ്രശേഖര് പറഞ്ഞു.
ഡിഐ ഭാഷിനി, ഇന്ത്യ ഡാറ്റാസെറ്റ് പ്രോഗ്രാം, സ്റ്റാര്ട്ടപ്പുകള്ക്കായുള്ള ഇന്ത്യാഎഐ ഫ്യൂച്ചര് ഡിസൈന് പ്രോഗ്രാം, ലോകോത്തര ആര്ട്ടിഫിഷ്യല് ഇന്റലിജന്സ് പ്രതിഭകളെ പരിപോഷിപ്പിക്കുന്നതിനായി സമർപ്പിത ഇന്ത്യാഎഐ ഫ്യൂച്ചര് സ്കില്സ് പ്രോഗ്രാം തുടങ്ങിയ പ്രധാന സംരംഭങ്ങള് ഉൾകൊള്ളുന്ന വേദിയായി സമ്മേളനം വർത്തിക്കും.
വ്യവസായം, സ്റ്റാര്ട്ടപ്പുകള് , അക്കാദമിക് പങ്കാളികള് എന്നിവരുമായി സഹകരിച്ച വര്ക്കിംഗ് ഗ്രൂപ്പുകളുടെ സുപ്രധാന പങ്ക് കേന്ദ്ര സഹമന്ത്രി ശ്രീ രാജീവ് ചന്ദ്രശേഖര് ചൂണ്ടിക്കാട്ടി. ഭരണത്തിൽ എഐ, ആർട്ടിഫിഷ്യൽ ഇന്റലിജൻസ് കമ്പ്യൂട്ടിംഗ് & സിസ്റ്റംസ്, ഡാറ്റ ഫോർ എഐ, എഐ ഐപി, എഐയിൽ നൂതന ആശയവും വൈദഗ്ധ്യവും എന്നീ അടിസ്ഥാന ആശയങ്ങളെ ചുറ്റിപ്പറ്റിയുള്ള ഒരു സമഗ്ര ചട്ടക്കൂട് ഇന്ത്യാഎഐ സംരംഭത്തിനായി ഈ ഗ്രൂപ്പുകൾ അവതരിപ്പിച്ചു. വരാനിരിക്കുന്ന സമ്മേളനത്തിന്റെ അജണ്ടയുടെ അവിഭാജ്യ ഘടകമായിരിക്കും ഇവ.
ND
(Visitor Counter : 63
റോഡ് ഗതാഗത, ഹൈവേ മന്ത്രാലയം
മറ്റ് രാജ്യങ്ങളിൽ രജിസ്റ്റർ ചെയ്തിട്ടുള്ള നോൺ-ട്രാൻസ്പോർട്ട്  വാഹനങ്ങൾ, ഇന്ത്യയിൽ പ്രവേശിക്കുന്നതിനും ഉപയോഗിക്കുന്നതിനുമുള്ള നിയമാനുസൃത അനുമതിക്കായി കരട് വിജ്ഞാപനം പുറപ്പെടുവിച്ചു
ന്യൂഡൽഹി, മാർച്ച് 17, 2021
അന്തർ-രാജ്യ പൊതുഗതാഗത ഇതര  വാഹന ചട്ടങ്ങൾ, 2022 എന്ന പേരിൽ 16.03.2022 ന് കേന്ദ്ര ഉപരിതല ഗതാഗത, ഹൈവേ മന്ത്രാലയം ഒരു കരട് വിജ്ഞാപനം പുറപ്പെടുവിച്ചു. മറ്റ് രാജ്യങ്ങളിൽ രജിസ്റ്റർ ചെയ്തിട്ടുള്ള പൊതുഗതാഗത ഇതര  വാഹനങ്ങളുടെ ഇന്ത്യയിലേക്കുള്ള പ്രവേശനവും അവയുടെ ഉപയോഗവും നിയമാനുസൃതമാക്കാൻ ഈ ചട്ടം ശുപാർശ ചെയ്യുന്നു.
അന്തർ-രാജ്യ പൊതു ഗതാഗത ഇതര വാഹന ചട്ടങ്ങൾക്ക് കീഴിൽ വരുന്ന വാഹനങ്ങളിൽ, രാജ്യത്ത് താമസിക്കുന്ന കാലയളവിൽ, ഇനിപ്പറയുന്ന രേഖകൾ ഉണ്ടാകണം:
 സാധുവായ രജിസ്ട്രേഷൻ സർട്ടിഫിക്കറ്റ്;
 സാധുവായ ഡ്രൈവിംഗ് ലൈസൻസ് അല്ലെങ്കിൽ അന്തർദേശീയ ഡ്രൈവിംഗ് പെർമിറ്റ്, ഏതാണോ ബാധകം അത്
 സാധുവായ ഇൻഷുറൻസ് പോളിസി;
 സാധുവായ മലിനീകരണ നിയന്ത്രണ സർട്ടിഫിക്കറ്റ് ;
മുകളിൽ സൂചിപ്പിച്ച രേഖകൾ ഇംഗ്ലീഷ് ഇതര ഭാഷയിലാണെങ്കിൽ, അവ നൽകുന്ന അധികാരികളുടെ അംഗീകാരമുള്ള ഒരു ഇംഗ്ലീഷ് വിവർത്തനം, യഥാർത്ഥ രേഖകൾക്കൊപ്പം സൂക്ഷിക്കണം.
ഇന്ത്യയിലല്ലാതെ മറ്റേതെങ്കിലും രാജ്യത്ത് രജിസ്റ്റർ ചെയ്ത മോട്ടോർ വാഹനങ്ങളിൽ പ്രാദേശിക യാത്രക്കാരെയും ഉല്പന്നങ്ങളെയും കൊണ്ടുപോകാൻ ഇന്ത്യയുടെ പ്രദേശത്തിനുള്ളിൽ അനുവദിക്കില്ല.
ഇന്ത്യയിലല്ലാതെ മറ്റേതെങ്കിലും രാജ്യത്ത് രജിസ്റ്റർ ചെയ്ത മോട്ടോർ വാഹനങ്ങൾ, 1988 ലെ മോട്ടോർ വെഹിക്കിൾ നിയമം സെക്ഷൻ 118 പ്രകാരമുള്ള നിയമങ്ങളും നിയന്ത്രണങ്ങളും പാലിക്കേണ്ടതുണ്ട്.
ഗസറ്റ് വിജ്ഞാപനം കാണാൻ ഇവിടെ ക്ലിക്ക് ചെയ്യുക
RRTN/SKY
(Visitor Counter : 86
സൂക്ഷ്മ, ചെറുകിട, ഇടത്തരം മന്ത്രാലയം
ഉദ്യം പോർട്ടൽ വഴിയുള്ള രജിസ്ട്രേഷൻ ഒരു കോടി കടന്നു
സൂക്ഷ്മ ചെറുകിട ഇടത്തരം സംരംഭ മന്ത്രാലയത്തിന്റെ കീഴിലുള്ള ഉദ്യം പോർട്ടൽ ഇന്ന് ഒരു കോടി രജിസ്ട്രേഷനുകളെന്ന നാഴികക്കല്ല് ആഘോഷിക്കുകയാണ്. 2020 ജൂൺ 26-ന് സൂക്ഷ്മ, ചെറുകിട, ഇടത്തരം സംരംഭങ്ങളുടെ  പുതുക്കിയ നിർവചനം അംഗീകരിച്ചതിനെത്തുടർന്നാണ് ഉദ്യം പോർട്ടൽ 2020 ജൂലൈ 1-ന് ആരംഭിച്ചത്. പുതുക്കിയ നിർവചനം വന്നതോടെ ഉത്പാദന, സേവന സംരംഭങ്ങൾ തമ്മിലുള്ള വ്യത്യാസം ഇല്ലാതായി. ഉദ്യം പോർട്ടൽ CBDT, GSTN എന്നിവയുടെ ഡാറ്റാബേസുകളുമായി ബന്ധിപ്പിച്ചിരിക്കുന്നു. ഇത് പൂർണ്ണമായും ഓൺലൈനാണ്. യാതൊരു തരത്തിലുമുള്ള കടലാസ്സ് രേഖകൾ ആവശ്യമില്ല. MSME-കൾക്ക് ബിസിനസ്സ് സുഗമമാക്കുന്നതിനുള്ള ഒരു സുപ്രധാന ചുവടുവയ്പ്പു കൂടിയാണിത്.
സൂക്ഷ്മ ചെറുകിട ഇടത്തരം സംരംഭ മന്ത്രാലയം, മുൻഗണനാ മേഖലയ്ക്ക് വായ്പകൾ നൽകുന്ന ബാങ്കുകൾ എന്നിവിടങ്ങളിൽ നിന്ന് സൂക്ഷ്മ ചെറുകിട ഇടത്തരം സംരംഭങ്ങൾക്ക് വായ്പകളും ആനുകൂല്യങ്ങളും ലഭ്യമാക്കുന്നതിൽ ഉദ്യം വഹിക്കുന്ന പങ്കിനെക്കുറിച്ച് ചടങ്ങിൽ സംസാരിച്ച കേന്ദ്ര സൂക്ഷ്മ ചെറുകിട ഇടത്തരം സംരംഭ മന്ത്രി ശ്രീ നാരായൺ റാണെയും സഹമന്ത്രി ഭാനു പ്രതാപ് സിംഗ് വർമയും എടുത്തുപറഞ്ഞു.
25 മാസത്തിനുള്ളിൽ, 1 കോടി സൂക്ഷ്മ ചെറുകിട ഇടത്തരം സംരംഭങ്ങൾ ഉദ്യം പോർട്ടലിൽ സ്വമേധയാ രജിസ്റ്റർ ചെയ്യുകയും, 7.6 കോടി ആളുകൾക്ക് ജോലി നൽകിയതായി അവ പ്രഖ്യാപിക്കുകയും ചെയ്തു. അതിൽ 1.7 കോടി സ്ത്രീകളാണ്.
ഉദ്യം ഡാറ്റ പങ്കുവയ്ക്കുന്നതിനായി സൂക്ഷ്മ ചെറുകിട ഇടത്തരം സംരംഭ മന്ത്രാലയം, വിനോദസഞ്ചാര മന്ത്രാലയമായും NSICയും ആയും ധാരണാപത്രം ഒപ്പുവച്ചു. ഉദ്യം രജിസ്ട്രേഷണ് ആവശ്യമായ ഡിജി ലോക്കർ സൗകര്യവും ചടങ്ങിൽ വച്ച് ആരംഭിച്ചു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയിലെ എല്ലാ സംസ്ഥാനങ്ങളിലും കേന്ദ്രഭരണ പ്രദേശങ്ങളിലും കഴിഞ്ഞ മാസം ആക്റ്റീവ് കേസുകളുടെ എണ്ണത്തിൽ കുറവ് രേഖപ്പെടുത്തി
ന്യൂഡൽഹി, ഫെബ്രുവരി 17, 2021
നിലവിൽ 1.36 ലക്ഷം പേരാണ്  രാജ്യത്ത് ചികിത്സയിലുള്ളത്. ആകെ രോഗബാധിതരുടെ 1.25% മാത്രമാണ് ഇത്. അതെ സമയം ഇന്ത്യയിലെ എല്ലാ സംസ്ഥാനങ്ങളിലും കേന്ദ്രഭരണ പ്രദേശങ്ങളിലും കഴിഞ്ഞ മാസം ആക്റ്റീവ് കേസുകളുടെ എണ്ണത്തിൽ കുറവ് രേഖപ്പെടുത്തി. ഇതുവരെ 1.06 കോടിയോളം പേരാണ്  രോഗത്തിൽ നിന്നും മുക്തി നേടിയത്. 97.33% ആണ് നിലവിലെ രോഗമുക്തി നിരക്ക്. കഴിഞ്ഞ 24 മണിക്കൂറിനിടെ 11,610 പേർ രോഗമുക്തി നേടി
2021 ഫെബ്രുവരി 17, രാവിലെ 8 വരെയുള്ള കണക്കുകൾ പ്രകാരം, കോവിഡ് പ്രതിരോധത്തിന്റെ ഭാഗമായി 90 ലക്ഷത്തോളം ആരോഗ്യപ്രവർത്തകർക്കും മുൻനിര പോരാളികൾക്കും ഇതുവരെ വാക്സിൻ നൽകി. 1,91,373 സെഷനുകളിലായി 89,99,230 പേർ വാക്സിൻ സ്വീകരിച്ചു കഴിഞ്ഞു.
ആദ്യ ഡോസ് സ്വീകരിച്ച് 28 ദിവസം പൂർത്തിയായവർക്ക് ഉള്ള രണ്ടാം ഡോസ് പ്രതിരോധ കുത്തിവെപ്പ് നൽകൽ 2021 ഫെബ്രുവരി 13 ന് ആരംഭിച്ചു. 2021 ഫെബ്രുവരി 16 വൈകിട്ട് നാലു മണി വരെയുള്ള കണക്കുകൾ പ്രകാരം വാക്സിൻ സ്വീകരിച്ച 36 പേർ ആശുപത്രികളിൽ ചികിത്സ തേടുകയും, 29 മരണങ്ങൾ റിപ്പോർട്ട് ചെയ്യപ്പെടുകയും ചെയ്തു.
പുതുതായി രോഗമുക്തി നേടിയവരിൽ 81.15% ശതമാനം 6 സംസ്ഥാനങ്ങളിലാണ്. 5,439 പേർ രോഗമുക്തി നേടിയ കേരളമാണ് പട്ടികയിൽ ഒന്നാമത്.
കഴിഞ്ഞ 24 മണിക്കൂറിനിടെ പുതിയ കേസുകൾ റിപ്പോർട്ട് ചെയ്തതിൽ 86.15% ശതമാനവും 6 സംസ്ഥാനങ്ങളിൽ നിന്നാണ്. 4,937 പേർക്ക് പുതുതായി രോഗം സ്ഥിരീകരിച്ച കേരളമാണ് പട്ടികയിൽ ഒന്നാമത്. മഹാരാഷ്ട്രയിൽ 3,663 പേർക്കും രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ രാജ്യത്ത് 100 മരണങ്ങളും റിപ്പോർട്ട് ചെയ്തു. ഇതിൽ 81% ആറ് സംസ്ഥാനങ്ങളിൽ ആണ്. മഹാരാഷ്ട്രയിൽ ആണ് ഏറ്റവും കൂടുതൽ - 39 , കേരളത്തിൽ 18 മരണങ്ങളും ഇന്നലെ റിപ്പോർട്ട് ചെയ്തു.
(
ഭവന, നഗരദാരിദ്ര ലഘൂകരണ മന്ത്രാലയം
ജല സുരക്ഷാ സംരംഭത്തിനുള്ള സാങ്കേതിക സഹകരണത്തിനായി ഇന്ത്യയും ഓസ്ട്രേലിയയും തമ്മിലുള്ള ധാരണാപത്രത്തിന് മന്ത്രിസഭ അംഗീകാരം നൽകി
നഗര ജല പരിപാലനത്തിലെ സാങ്കേതിക സഹകരണത്തിനായി ഇന്ത്യയും ഓസ്ട്രേലിയയും തമ്മിൽ 2021 ഡിസംബറിൽ ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
ഓസ്ട്രേലിയ ഗവൺമെന്റ് ഓഫ് ഫോറിൻ അഫയേഴ്സ് ആന്റ് ട്രേഡ് ഡിപ്പാർട്ട്മെന്റും , കേന്ദ്ര ഭാവന നഗരകാര്യ മന്ത്രാലയവും തമ്മിലാണ് ധാരണാപത്രത്തിൽ ഒപ്പുവച്ചത്.
ധാരണാപത്രം നഗര ജലസുരക്ഷയുടെ മേഖലയിൽ ഇരു രാജ്യങ്ങളും തമ്മിലുള്ള ഉഭയകക്ഷി സഹകരണം ശക്തിപ്പെടുത്തും. ഇത് നഗര ജല മാനേജ്മെന്റിന് എല്ലാ തലങ്ങളിലും സ്ഥാപന ശേഷി ശക്തിപ്പെടുത്തും; ജല, ശുചിത്വ സേവനങ്ങളുടെ പ്രവേശനക്ഷമത, താങ്ങാനാവുന്ന വില, ഗുണനിലവാരം എന്നിവ മെച്ചപ്പെടുത്തുക; ജല സുരക്ഷിത നഗരങ്ങളുടെ വൃത്താകൃതിയിലുള്ള സമ്പദ്വ്യവസ്ഥയെ പ്രോത്സാഹിപ്പിക്കുക; കാലാവസ്ഥയെ പ്രതിരോധിക്കുന്ന ജല പരിപാലന രീതികൾ പ്രോത്സാഹിപ്പിക്കുക; ജല മാനേജ്മെന്റിൽ സാമൂഹിക പങ്കാളിത്തം വർദ്ധിപ്പിക്കുകയും അടിസ്ഥാന സൗകര്യങ്ങൾക്കായുള്ള സംരംഭങ്ങളിലൂടെ സാമൂഹിക ഉൾപ്പെടുത്തൽ മെച്ചപ്പെടുത്തുകയും ചെയ്യുക തുടങ്ങിയവയാണ് ധാരണാപത്രത്തിലെ സവിശേഷതകൾ .
നഗര ജലസുരക്ഷയുടെ പ്രധാന മേഖലകളിൽ രണ്ട് രാജ്യങ്ങൾ കൈവരിച്ച സാങ്കേതിക മുന്നേറ്റങ്ങളെക്കുറിച്ച് പഠിക്കാൻ ധാരണാപത്രം ഇരുവിഭാഗങ്ങളെയും പ്രാപ്തരാക്കുകയും പഠന വിനിമയം, മികച്ച സമ്പ്രദായങ്ങൾ, സ്ഥാപനങ്ങളുടെ ശേഷി വർദ്ധിപ്പിക്കൽ എന്നിവ പ്രോത്സാഹിപ്പിക്കുകയും ചെയ്യും. ഇത് ആത്മനിർഭർ ഭാരത് സാക്ഷാത്കരിക്കാൻ സഹായിക്കും.
-ND-
(Visitor Counter : 103
പ്രധാനമന്ത്രിയുടെ ഓഫീസ്
വെൽഡിംഗ് സ്കിൽ പരിശീലന പരിപാടിയിലൂടെ യുവാക്കളുടെ നൈപുണ്യ വികസനത്തെ പ്രധാനമന്ത്രി പ്രശംസിച്ചു
വെൽഡിംഗ് റിസർച്ച് ഇൻസ്റ്റിറ്റ്യൂട്ട്  വഴി ഭെൽ നടത്തുന്ന വെൽഡിംഗ് സ്കിൽ ട്രെയിനിംഗ് പ്രോഗ്രാമിലൂടെ യുവാക്കളുടെ നൈപുണ്യ വികസനത്തെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
കേന്ദ്ര ഘനവ്യവസായ മന്ത്രി ഡോ. മഹേന്ദ്ര നാഥ് പാണ്ഡെയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
"അഭിനന്ദനീയമായ സംരംഭം! യുവാക്കളുടെ കഴിവുകൾ വർധിപ്പിക്കാനുള്ള ഈ ശ്രമം അവരെ നൈപുണ്യമുള്ളവരാ ക്കുന്നതോടൊപ്പം , അവർക്ക് പുതിയ തൊഴിലവസരങ്ങളും കൊണ്ടുവരും."
प्रशंसनीय पहल! युवाओं के कौशल को निखारने का यह प्रयास जहां उन्हें हुनरमंद बनाएगा, वहीं उनके लिए रोजगार के नए-नए अवसर भी लाएगा। https://t.co/9clmbmFEnG
— Narendra Modi  June 8, 2023
ആരോഗ്യ, കുടുംബക്ഷേമ മന്ത്രാലയം
144 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: ഡിസംബർ 18 , 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 144 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
17.21 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രധാനമന്ത്രിയുടെ ഓഫീസ്
പ്രധാനമന്ത്രി ഗുജറാത്തിലെ മൊധേരയിലെ സൂര്യക്ഷേത്രം സന്ദർശിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ഗുജറാത്തിലെ മൊധേരയിലുള്ള സൂര്യ ക്ഷേത്രം സന്ദർശിച്ചു. സൗരോർജ്ജത്താൽ മാത്രം പ്രവർത്തിക്കുന്ന ഇന്ത്യയിലെ ആദ്യത്തെ പൈതൃക സ്ഥലമായി മാറുന്ന സൂര്യ മന്ദിറിലെ ഹെറിറ്റേജ് ലൈറ്റിംഗ് ശ്രീ മോദി ഉദ്ഘാടനം ചെയ്തു. മൊധേര സൂര്യക്ഷേത്രത്തിന്റെ 3 ഡി പ്രൊജക്ഷൻ മാപ്പിംഗും അദ്ദേഹം ഉദ്ഘാടനം ചെയ്തു. ക്ഷേത്രത്തിന്റെ ചരിത്രം വിവരിക്കുന്ന സാംസ്കാരിക പരിപാടിയും പ്രധാനമന്ത്രി വീക്ഷിച്ചു
ഗുജറാത്ത് മുഖ്യമന്ത്രി ശ്രീ ഭൂപേന്ദ്ര പട്ടേൽ, പാർലമെന്റ് അംഗം ശ്രീ സി ആർ പാട്ടീൽ, ഗുജറാത്ത് ഗവൺമെന്റിലെ മന്ത്രിമാരായ ശ്രീ പൂർണേഷ്ഭായ് മോദി, ശ്രീ അരവിന്ദ് ഭായ് റായിനി എന്നിവർ പ്രധാനമന്ത്രിയെ അനുഗമിച്ചു.
ഇന്ന് രാവിലെ ഗുജറാത്തിലെ മെഹ്സാനയിലുള്ള മൊധേരയിൽ 3900 കോടി രൂപയുടെ വിവിധ പദ്ധതികളുടെ തറക്കല്ലിടലും സമർപ്പണവും പ്രധാനമന്ത്രി നിർവഹിച്ചു. ഇന്ത്യയിലെ ആദ്യത്തെ 24x7 സൗരോർജ്ജ ഗ്രാമമായി മൊധേരയെ പ്രധാനമന്ത്രി പ്രഖ്യാപിച്ചു. ഗുജറാത്തിലെ മൊധേരയിലുള്ള മോധേശ്വരി മാതാ ക്ഷേത്രത്തിലും ശ്രീ മോദി ദർശനവും പൂജയും നടത്തി.
--ND--
I’d urge you all to visit the Sun Temple at Modhera. It will leave a lasting impact on your mind. The beauty of this place has to be seen to be believed. Earlier this evening inaugurated facilities that will enhance the experience for tourists. pic.twitter.com/QzWJxKA8NT
— Narendra Modi  October 9, 2022
ॐ मित्राय नमः
— Narendra Modi  October 9, 2022
ॐ रवये नमः
ॐ सूर्याय नमः
ॐ भानवे नमः pic.twitter.com/nS71ym3WSf
ആരോഗ്യ, കുടുംബക്ഷേമ മന്ത്രാലയം
എട്ട് സംസ്ഥാനങ്ങളിൽ പ്രതിദിന കോവിഡ് കേസുകളിൽ വർധന
ന്യൂഡൽഹി , മാർച്ച് 31,2021
മഹാരാഷ്ട്ര, ഛത്തീസ്ഗഡ്, കർണാടക, കേരളം, തമിഴ്നാട്, ഗുജറാത്ത്, പഞ്ചാബ്, മധ്യപ്രദേശ് എന്നീ എട്ട് സംസ്ഥാനങ്ങളിൽ പ്രതിദിന കോവിഡ് കേസുകളിൽ വർധന. പുതിയ കേസുകളിൽ 84.73% ഈ സംസ്ഥാനങ്ങളിൽ നിന്നാണ് റിപ്പോർട്ട് ചെയ്യപ്പെടുന്നത്.
കഴിഞ്ഞ 24 മണിക്കൂറിൽ 53,480 പുതിയ കേസുകൾ റിപ്പോർട്ട് ചെയ്തു. മഹാരാഷ്ട്രയിലാണ് ഏറ്റവും കൂടുതൽ - 27,918. ഛത്തിസ്ഗഡിൽ 3,108 പേർക്കും കർണാടകയിൽ 2,975 പേർക്കും പുതുതായി രോഗം റിപ്പോർട്ട് ചെയ്തു
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 5,52,566 ആയി. ഇത് ആകെ രോഗികളുടെ 4.55 ശതമാനമാണ്. കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ ആകെ എണ്ണത്തിൽ 11,846 പേരുടെ കുറവ് രേഖപ്പെടുത്തി
അതേസമയം ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 10,46,757 സെഷനുകളിലായി 6.30 കോടി  വാക്സിൻ ഡോസ് വിതരണം ചെയ്തു.
വാക്സിനേഷൻ യജ്ഞത്തിന്റെ 74 -മത് ദിവസം  19,40,999 ഡോസ് വാക്സിൻ വിതരണം ചെയ്തു.
രാജ്യത്ത് ഇതുവരെ 1,14,34,301 പേർ രോഗ മുക്തരായി. 94.11% ആണ് രോഗമുക്തി നിരക്ക്. കഴിഞ്ഞ 24 മണിക്കൂറിൽ 41,280 പേർ രോഗ മുക്തരായി.
കഴിഞ്ഞ 24 മണിക്കൂറിൽ 354 മരണം റിപ്പോർട്ട് ചെയ്തു. ഇവയിൽ 82.20 ശതമാനവും 6 സംസ്ഥാനങ്ങളിൽ നിന്നാണ്. മഹാരാഷ്ട്രയിലാണ് ഏറ്റവും കൂടുതൽ മരണം - 139, പഞ്ചാബിൽ 64 മരണവും റിപ്പോർട്ട് ചെയ്തു.
IE/SKY
(
ബഹിരാകാശ വകുപ്പ്
ഇന്ത്യയുടെ ഭാരംകൂടിയ ഉപഗ്രഹംജി-സാറ്റ് 11 വിജയകരമായി വിക്ഷേപിച്ചു
ഇന്ത്യയുടെ ഭാരംകൂടിയ ഉപഗ്രഹംജി - സാറ്റ് 11 ഫ്രഞ്ച് ഗയാനയിലെസ്പേസ്പോര്ട്ടില് നിന്ന്വിജയകരമായിവിക്ഷേപിച്ചു. ഇന്ത്യന് സമയം പുലര്ച്ചെ 02.07 നാണ് 54കിലോഗ്രാം ഭാരമുള്ള ഉപഗ്രഹവുമായി ഏരിയന് 5 റോക്കറ്റ് ബഹിരാകാശത്തേക്ക് കുതിച്ചത്.
ഇന്ത്യയുടെ വിവിധ ഭാഗങ്ങളില് വാര്ത്താവിതരണ സംവിധാനങ്ങള്ക്ക് വേഗത കൂട്ടുകയാണ് ഈ ഉപഗ്രഹത്തിന്റെമുഖ്യലക്ഷ്യം. രാജ്യത്ത് 16 ജി.ബി.പി.എസ്വേഗതയുള്ളഇന്റര്നെറ്റ് ലഭ്യമാക്കാന് ഇത്സഹായിക്കും.കേബിള്വഴിയുള്ളഇന്ററ്നെറ്റ്സംവിധാനങ്ങള് കടന്നുചെല്ലാന് കഴിയാത്ത ഉള്പ്രദേശങ്ങളില് ഉപഗ്രഹ സഹായത്തോടെഇന്റര്നെറ്റ്സേവനം ഉറപ്പാക്കുകയാണ്ലക്ഷ്യം. ബ്രോഡ്ബാന്റ്സേവനങ്ങള് കാര്യക്ഷമമാക്കുന്നതില് നിര്ണ്ണായക പങ്ക് വഹിക്കുന്ന ഉപഗ്രഹ ശ്രേണിയിലെ മുന്ഗാമിയാണ് ജി-സാറ്റ് 11 ഉപഗ്രഹമെന്ന്ഐ.എസ്.ആര്.ഒ ചെയര്മാന് ഡോ. കെ. ശിവന് പറഞ്ഞു.ഡിജിറ്റല്ഇന്ത്യ പദ്ധതിയുടെ ഭാഗമായ ഭാരത് നെറ്റ് പദ്ധതിക്ക് കീഴില് ഗ്രാമപഞ്ചായത്തുകളില് ബ്രോഡ്ബാന്റ്കണക്ടിവിറ്റി ഗണ്യമായിവര്ധിപ്പിക്കാന് 40 ട്രാന്സ്പോണ്ടറുകളുള്ളഈ ഉപഗ്രഹംവഴി സാധിക്കും. 15 വര്ഷമാണ് ഉപഗ്രഹത്തിന്റെകാലാവധി.
വിക്ഷേപണത്തിന് ശേഷം ഉപഗ്രഹത്തിന്റെ പൂര്ണ്ണ നിയന്ത്രണംകര്ണ്ണാടകത്തിലെഹാസനിലുള്ളഐ.എസ്.ആര്.ഒയുടെമാസ്റ്റര്കണ്ട്രോള്ഫെസിലിറ്റിഏറ്റെടുത്തു.
ഈ ശ്രേണിയില് പെട്ട ജി-സാറ്റ് 19, ജി-സാറ്റ് 29 എന്നീ ഉപഗ്രഹങ്ങള് നേരത്തെ വിക്ഷേപിച്ചിരുന്നു. ജി - സാറ്റ് 20 അടുത്ത വര്ഷംവിക്ഷേപിക്കും. നാല് ഉപഗ്രഹങ്ങളും ഭ്രമണപഥത്തിലെത്തിയാല് രാജ്യത്ത് നൂറ് ജി.ബി.പി.എസ് വേഗതയിലുള്ള ഇന്റര്നെറ്റ് സേവനം ലഭ്യമാകുമെന്നാണ് പ്രതീക്ഷ.
ND/MRD
(Visitor Counter : 85
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 190.99 കോടി കടന്നു
ന്യൂ ഡൽഹി: മെയ് 13, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 190.99 കോടി  കടന്നു. 2,38,51,277 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.12 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 18,604 പേരാണ്. ഇത് ആകെ രോഗബാധിതരുടെ 0.04% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 3,295 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,73,460 ആയി. ദേശീയ രോഗമുക്തി നിരക്ക് 98.74%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,841 പേർക്കാണ്.
കഴിഞ്ഞ 24 മണിക്കൂറിൽ 4,86,628 പരിശോധനകൾ നടത്തി. 84.29 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.69 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.58 ശതമാനമാണ്.
RRTN
(Visitor Counter : 81
ജൽ ശക്തി മന്ത്രാലയം
1956-ലെ അന്തർ സംസ്ഥാന നദീജല തർക്ക  നിയമപ്രകാരം കൃഷ്ണ ജല തർക്ക ട്രിബ്യൂണൽ-II-ന്റെ പരിശോധനാ വിഷയങ്ങൾക്ക് കേന്ദ്രമന്ത്രിസഭ അംഗീകാരം നൽകി; നടപടി തെലങ്കാനയുടെ അഭ്യർഥന മാനിച്ച്
ഐഎസ്ആർഡബ്ല്യുഡി നിയമത്തിലെ വകുപ്പ് 5 പ്രകാരം നിലവിലുള്ള കൃഷ്ണ ജല തർക്ക ട്രിബ്യൂണൽ-IIന്  തെലങ്കാന-ആന്ധ്രാപ്രദേശ് സംസ്ഥാനങ്ങൾ തമ്മിലുള്ള പ്രശ്നങ്ങൾക്കു തീർപ്പുകൽപ്പിക്കുന്നതിനായി കൂടുതൽ പരിശോധന വിഷയങ്ങൾ  നൽകാൻ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി. 1956ലെ അന്തർസംസ്ഥാന നദീജല തർക്ക  നിയമത്തിലെ വകുപ്പ്  പ്രകാരമുള്ള പരാതിയിൽ തെലങ്കാന ഗവണ്മെന്റ് ഉന്നയിക്കുന്ന പ്രശ്നങ്ങളെക്കുറിച്ചു നിയമോപദേശം ലഭിച്ചതിന്റെ അടിസ്ഥാനത്തിലാണ് ഇത്.
കൃഷ്ണ നദീജലത്തിന്റെ ഉപയോഗം, വിതരണം അല്ലെങ്കിൽ നിയന്ത്രണം എന്നിവ സംബന്ധിച്ച് ഇരു സംസ്ഥാനങ്ങളും തമ്മിലുള്ള തർക്കം പരിഹരിക്കുന്നത് തെലങ്കാനയിലും ആന്ധ്രാപ്രദേശിലും വളർച്ചയുടെ പുതിയ വഴികൾ തുറക്കുകയും ഈ രണ്ട് സംസ്ഥാനങ്ങളിലെയും ജനങ്ങൾക്ക് പ്രയോജനകരമാവുകയും ചെയ്യും. ഇതു രാജ്യം കൂടുതൽ കരുത്തോകെ കെട്ടിപ്പടുക്കാൻ സഹായകമാകും.
1956ലെ ഐഎസ്ആർഡബ്ല്യുഡി നിയമത്തിലെ 3-ാം വകുപ്പു പ്രകാരം കക്ഷികളായ സംസ്ഥാനങ്ങളുടെ അഭ്യർഥന മാനിച്ച് 02.04.2004ന് കേന്ദ്ര ഗവണ്മെന്റ് കൃഷ്ണ ജല തർക്ക ട്രിബ്യൂണൽ-IIനു രൂപംനൽകി. തുടർന്ന്, 02.06.2014ന്, തെലങ്കാന ഇന്ത്യൻ യൂണിയനിലെ സംസ്ഥാനമായി നിലവിൽ വന്നു. 2014ലെ ആന്ധ്രാപ്രദേശ് പുനഃസംഘടന നിയമം  89-ാം വകുപ്പു പ്രകാരം, APRA 2014-ലെ പ്രസ്തുത വകുപ്പിലെ  ഉം  ഉം ഖണ്ഡികകൾ പരിഹരിക്കുന്നതിനായി KWDT-IIന്റെ കാലാവധി നീട്ടി.
തുടർന്ന് കൃഷ്ണ നദീജലത്തിന്റെ ഉപയോഗം, വിതരണം അല്ലെങ്കിൽ നിയന്ത്രണം എന്നിവ സംബന്ധിച്ച തർക്കം ചൂണ്ടിക്കാട്ടി തെലങ്കാന ഗവണ്മെന്റ് 14.07.2014-ന് കേന്ദ്ര ജലശക്തി മന്ത്രാലയത്തിന്റെ ജലവിഭവ – നദീവികസന - ഗംഗാ പുനരുജ്ജീവന വകുപ്പിന് പരാതി നൽകി. 2015-ൽ ബഹുമാനപ്പെട്ട സുപ്രീം കോടതിക്കുമുമ്പാകെ തെലങ്കാന ഗവണ്മെന്റ് ഈ വിഷയത്തിൽ റിട്ട് പെറ്റീഷനും സമർപ്പിച്ചു. തെലങ്കാന, ആന്ധ്രാപ്രദേശ് സംസ്ഥാനങ്ങൾ തമ്മിലുള്ള റഫറൻസിന്റെ വ്യാപ്തി മാത്രം പരിമിതപ്പെടുത്തി, നിലവിലുള്ള കെഡബ്ല്യുഡിടി -2 ലേക്ക് പരാതി റഫർ ചെയ്യാൻ 2018ൽ തെലങ്കാന ഗവണ്മെന്റ് കേന്ദ്ര ജലശക്തി മന്ത്രാലയത്തിന്റെ ജലവിഭവ – നദീവികസന - ഗംഗാ പുനരുജ്ജീവന വകുപ്പിനോട് അഭ്യർഥിച്ചു. ജലശക്തി മന്ത്രിയുടെ കീഴിൽ 2020 ൽ നടന്ന രണ്ടാമത് അപെക്സ് കൗൺസിൽ യോഗത്തിൽ ഇക്കാര്യം പിന്നീട് ചർച്ച ചെയ്തു. യോഗത്തിൽ ചർച്ച ചെയ്തതുപോലെ, 2021-ൽ തെലങ്കാന ഗവണ്മെന്റ് റിട്ട് പെറ്റീഷൻ പിൻവലിച്ചു, തുടർന്ന്, ജലവിഭവ – നദീവികസന - ഗംഗാ പുനരുജ്ജീവന വകുപ്പ് ഇക്കാര്യത്തിൽ നിയമ-നീതിന്യായ മന്ത്രാലയത്തിന്റെ നിയമോപദേശം തേടി.
NS
(Visitor Counter : 19